CELEX: 62011TN0205
Language: el
Date: 2011-04-07 00:00:00
Title: Υπόθεση T-205/11: Προσφυγή της 7ης Απριλίου 2011 — Γερμανία κατά Επιτροπής

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/28
            
         Προσφυγή της 7ης Απριλίου 2011 — Γερμανία κατά Επιτροπής
   (Υπόθεση T-205/11)
   2011/C 186/52
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ομοσπονδιακή Δημοκρατία της Γερμανίας (εκπρόσωποι: T. Henze und J. Möller)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής, της 26ης Ιανουαρίου 2011, C(2011) 275 τελικό, στη διαδικασία «Κρατική ενίσχυση C 7/2010 — KStG, Sanierungsklausel»·
            
         
               —
            
            
               επικουρικώς, να ακυρώσει εν μέρει την απόφαση της Επιτροπής, της 26ης Ιανουαρίου 2011, στη διαδικασία «Κρατική ενίσχυση C 7/2010 — KStG, Sanierungsklausel», καθόσον με το άρθρο 2 αυτής η Επιτροπή έκρινε ότι οι χορηγηθείσες μεμονωμένες ενισχύσεις, εφόσον υπερβαίνουν ατομικώς το ποσό των 500 000 ευρώ, είναι στο σύνολό τους ασύμβατες με την εσωτερική αγορά και πρέπει να ανακτηθούν εξ ολοκλήρου·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει του ακόλουθους λόγους ακυρώσεως.
   
               —
            
            
               Λόγοι ακυρώσεως προς στήριξη του κύριου αιτήματος
               Πρώτος λόγος: παράβαση του άρθρου 107, παράγραφος 1, ΣΛΕΕ — Μη επιλεκτικός χαρακτήρας του οικείου συστήματος αναφοράς
               Η ρήτρα περί εξυγιάνσεως του άρθρου 8c, παράγραφος 1a, του γερμανικού νόμου περί φορολογίας επιχειρήσεων (Körperschaftsteuergesetz, KStG) σχετικά με τη μεταφορά ζημιών όσων επιχειρήσεων εξαγοράζονται από άλλες με σκοπό την εξυγίανσή τους δεν έχει επιλεκτικό χαρακτήρα. Πρόκειται για ρύθμιση που δεν έχει ως συνέπεια τη χορήγηση κρατικής ενισχύσεως υπό την έννοια του άρθρου 107. παράγραφος 1, ΣΛΕΕ, δεδομένου ότι δεν εισάγει παρέκκλιση από το οικείο σύστημα αναφοράς.
               Δεύτερος λόγος: Παράβαση του άρθρου 107, παράγραφος 1, ΣΛΕΕ — Πρόδηλη πλάνη εκτιμήσεως όσον αφορά τον γενικό χαρακτήρα του μέτρου.
               Η Επιτροπή, κατά την εκτίμηση του κατά πόσον η ρήτρα περί εξυγιάνσεως του άρθρου 8c, παράγραφος 1a, KStG συνιστά μέτρο γενικής εφαρμογής, υπέπεσε σε πρόδηλη πλάνη καθόσον εφάρμοσε μη ενδεδειγμένη μέθοδο εξετάσεως και δεν έλεγξε εάν η ρήτρα περί εξυγιάνσεως αφορά, από οικονομικής απόψεως, οριζόντιες σχέσεις επιχειρήσεων κατά τρόπον ώστε να μπορεί να εφαρμοστεί σε όλες σχεδόν τις επιχειρήσεις που εδρεύουν στην Ομοσπονδιακή Δημοκρατία της Γερμανίας και, ως εκ τούτου, να μπορεί να χαρακτηριστεί ως μέτρο γενικής εφαρμογής.
               Τρίτος λόγος: Παράβαση του άρθρου 107, παράγραφος 1, ΣΛΕΕ — Μη επιλεκτικός χαρακτήρας λόγω παραλείψεως να ληφθεί υπόψη η δικαιολόγηση της ρυθμίσεως με βάση τη φύση και την εσωτερική δομή του φορολογικού συστήματος
               Η ρήτρα περί εξυγιάνσεως του άρθρου 8c, παράγραφος 1a, KStG δεν έχει επιλεκτικό χαρακτήρα και δεν αποτελεί, ως εκ τούτου, κρατική ενίσχυση υπό την έννοια του άρθρου 107, παράγραφος 1, ΣΛΕΕ, για τον λόγο ότι δικαιολογείται με βάση τη φύση και την εσωτερική δομή του φορολογικού συστήματος.
            
         
               —
            
            
               Λόγος ακυρώσεως προς στήριξη του επικουρικού αιτήματος:
               
                           —
                        
                        
                           Παράβαση του άρθρου 107, παράγραφος 3, ΣΛΕΕ σε συνδυασμό με το προσωρινό κοινοτικό πλαίσιο για τη λήψη μέτρων κρατικής ενίσχυσεως με σκοπό να στηριχθεί η πρόσβαση στη χρηματοδότηση κατά τη διάρκεια της τρέχουσας χρηματοπιστωτικής και οικονομικής κρίσεως
                        
                     
                           —
                        
                        
                           Η Επιτροπή προέβη σε εσφαλμένη εφαρμογή του άρθρου 107, παράγραφος 3, ΣΛΕΕ σε συνδυασμό με την ανακοίνωση της Επιτροπής «Προσωρινό κοινοτικό πλαίσιο για τη λήψη μέτρων κρατικής ενίσχυσεως με σκοπό να στηριχθεί η πρόσβαση στη χρηματοδότηση κατά τη διάρκεια της τρέχουσας χρηματοπιστωτικής και οικονομικής κρίσεως», καθόσον, στο άρθρο 2 της αποφάσεώς της, θεώρησε το προμνησθέν ποσό των 500 000 ευρώ ως κατώτατο όριο και όχι ως όριο απαλλαγής.